== Historie ==
Fra det startede sin undervisning sommeren [[1813]], gik der elleve år før det forelå en "[[fundats]]" – en universitetslov, der regulerede universitetets virksomhed. Først i [[1824]] sanktionerede kongen fundatsen. På samtlige ordinære [[Stortinget|storting]] – i [[1816]], [[1818]] og [[1821]] – var der truffet beslutning om en universitetsfundats, men kongen personligt nægtede at stadfæste den. I samtiden mente man, at [[Karl 14. Johan|Karl Johans]] modvilje mod at tiltræde skyldtes universitetets navn. Stortinget stod fast på, at universitetet skulle beholde det navn, det havde fået i [[1812]] til minde om sin stifter. I [[1820]] skrev Karl Johan i et brev til [[Johan August Sandels|grev Sandels]]: "''Den afdøde konge'' ([[Karl 13. af Sverige]]) ''nægtede at give sit samtykke til, at universitetet skulle bære kongen af [[Danmark]]s navn. Jeg har af samme grund afslået,''" skrev Karl Johan.<ref>''Kunnskapens betingelser'' (s. 97), Vidarforlaget, Oslo 2009, {{ISBN|978-82-7990-094-8}}</ref>
Historie Foreninger Organisationer